146. löggjafarþing 2016–2017.

Þingskjal 766 — 530. mál.

Fyrirspurn

til mennta- og menningarmálaráðherra um einkavæðingu Vélskólans.

Frá Svandísi Svavarsdóttur.

1.	Hvað greiddi Menntafélagið ehf., eða eigendur þess, íslenska ríkinu fyrir Vélskólann?

2.	Hvert var virði þeirra eigna, í íslenskum krónum að núvirði, sem runnu til Menntafélags
ins ehf. og inn í Fjöltækniskólann frá íslenska ríkinu við einkavæðingu Vélskólans? Hverjar voru þessar eignir?

3.	Fékk íslenska ríkið eignarhlut í Fjöltækniskólanum að lokinni einkavæðingu Vélskólans með flutningi hans til Menntafélagsins ehf.?

4.	Rann Vélskólinn ásamt öllum eignum frá íslenska ríkinu inn í Fjöltækniskólann/Mennta
félagið ehf. án nokkurs endurgjalds?

Skriflegt svar óskast.